kardosdrur/scandi-wiki huggingface dataset:
Albert Brülls

Albert Brülls (26. marts 1937 – 28. marts 2004) var en tysk fodboldspiller (midtbane) og -træner.

Han spillede i løbet af karrieren primært for Borussia Mönchengladbach i hjemlandet, men var desuden udlandsprofessionel hos FC Modena og Brescia i Italien, samt hos BSC Young Boys i Schweiz. Med Gladbach var han i 1960 med til at vinde DFB-Pokalen.

Brülls spillede desuden, mellem 1959 og 1966, 25 kampe og scorede ni mål for det vesttyske landshold. Han deltog for sit land ved både VM i 1962 i Chile og ved VM i 1966 i England, hvor holdet nåede finalen.

Sideløbende med sine sidste trænerår var Brülls også træner for både BSC Young Boys og VfR Neuss.

Titler 
DFB-Pokal
 1960 med Borussia Mönchengladbach

Referencer 

Fodboldspillere fra Tyskland
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Borussia Mönchengladbach
Fodboldspillere fra Brescia Calcio
Fodboldspillere fra BSC Young Boys
Fodboldtrænere fra Tyskland
Gond

Gond er en dravidisktalende befolkningsgruppe i Indien som er knyttet til regionen Gondwana og delstaterne Madhya Pradesh, Maharashtra, Andhra Pradesh, Bihar og Orissa. 

De taler dialekter af sproget gondi, som kan være meget forskellige fra hinanden. Nogle har gået over til at tale hindi, marathi eller telugu.

Man regner med at gond-folket er omkring 4.350.000 i dag. Folket er delt ind i flere stammer, deriblandt Raj Gond og Muria. Raj Gond følger ikke det indiske kastesystem, og de er ikke blevet påvirket af forskellige traditioner, for eksempel at koen er hellig.

Deres religion omfatter lokale guddomme og forfædredyrkelse. Flere af stammerne er kendt for deres egne traditioner og legender, som i høj grad er overlevet gennem sange og fortællinger. Pandwani tilsvarer hinduismens Mahabharata, og Lachmanjati tilsvarer Ramayana. 

Dravider
Lothar Emmerich

Lothar Emmerich (29. november 1941 – 13. august 2003) var en tysk fodboldspiller (angriber) og -træner.

Han var primært tilknyttet Borussia Dortmund i sin fødeby, hvor han spillede ni sæsoner. Her var han med til at vinde både DFB-Pokalen og Pokalvindernes Europa Cup, og blev desuden to gnage Bundesligaens topscorer.

Emmerich spillede desuden fem kampe og scorede to mål for det vesttyske landshold. Han deltog for sit land ved VM i 1966 i England, hvor han spillede i fire af landets seks kampe, blandt andet finalen mod værtsnationen.

Efter sin aktive karriere forsøgte Emmerich sig desuden som træner for flere forskellige klubber.

Titler 
DFB-Pokal
 1965 med Borussia Dortmund

Pokalvindernes Europa Cup
 1966 med Borussia Dortmund

Referencer 

Fodboldspillere fra Tyskland
Fodboldspillere fra Borussia Dortmund
Fodboldtrænere fra Tyskland
Personer fra Dortmund
Deltagere ved verdensmesterskabet i fodbold 1966
Władysław Dobrowolski

Władysław Dobrowolski (født 2. januar 1896 i Będzin, død 25. februar 1969 i Warszawa) var en polsk idrætsmand, der deltog i tre olympiske lege i mellemkrigstiden.

Idrætskarriere 
Dobrowolski dyrkede både atletik og fægtning på eliteplan. Således deltog han i atletik ved OL 1924 i Paris, hvor han stillede op i 100 m løbet, men han kom ikke videre end til indledende heat. Han var også tilmeldt i stafetten, men det polske hold stillede ikke til start. Han i alt elleve polske mesterskaber i atletik.

Som 35-årig begyndte han for alvor at dyrke fægtning, og allerede året efter var han med til OL 1932 i Los Angeles som fægter, hvor han var den del af det polske sabelhold. I denne konkurrence deltog blot seks hold, og Polen gik let videre fra sin indledende pulje og var dermed direkte i finalen. Her blev det til klare nederlag til guldvinderne fra Ungarn og sølvvinderne fra Italien, men bronzen blev genvundet efter uafgjort mod USA (men med flest træffere i den indbyrdes kamp). Det polske hold bestod foruden Dobrowolski af Tadeusz Friedrich, Władysław Segda, Adam Papée, Marian Suski og Leszek Lubicz-Nycz. 

Han var også med på det polske hold ved de uofficielle verdensmesterskaber i fægtning i 1934, hvor Polen vandt bronze i sabel for hold. Derpå var han med ved OL 1936 i Berlin, hvor han var med på sabelholdet, der her blev nummer fire, samt individuelt, hvor han nåede kvartfinalen.

Øvrige karriere 
Dobrowolski var aktiv i den polske uafhængighedsbevægelse under den polsk-sovjetiske krig 1919-1921, og efter denne tog han eksamen i idræt på en officersskole. 

I september 1939 deltog i polske forsvar mod den tyske besættelse under anden verdenskrig. Som officer blev han efter krigen sportsinstruktør og træner. I 1957 blev han den første præsident i det polske kælkningsforbund, og han skrev en række bøger om sportsemner.

Referencer

Eksterne henvisninger 

Fægtere fra Polen
Atleter fra Polen
Deltagere for Polen ved sommer-OL 1924
Deltagere for Polen ved sommer-OL 1932
Deltagere for Polen ved sommer-OL 1936
Olympiske bronzemedaljevindere fra Polen
Skottorp

Skottorp kan henvise til:

 Skottorp (Laholms kommun) – en bebyggelse i Laholms kommun
 Skottorp (slot) – et slot ved denne bebyggelse
Tadeusz Friedrich

Tadeusz Friedrich (født 7. juli 1903 i Nowy Sącz, død 10. oktober 1976 i Kraków) var en polsk fægter, som deltog i tre olympiske lege i mellemkrigstiden.

Aktiv karriere 
Friedrich var en alsidig fægter, der konkurrerede i alle tre fægtearter. Han vandt i alt ni polske mesterskaber individuelt.
 
Friedrich var med som reserve på det polske hold i sabelfægtning ved OL 1924 i Paris, men kom ikke i kamp, hvor Polen ikke kom videre fra første runde. Bedre gik det, da han var med ved OL 1928 i Amsterdam i samme disciplin sammen med Kazimierz Laskowski, Adam Papée, Władysław Segda, Aleksander Małecki og Jerzy Zabielski. Polakkerne indledte med at vinde deres førsterundepulje (delt sammen med Ungarn) og gik dermed videre til semifinalerne. Her tabte de ganske vist 0-16 til Italien, men vandt derpå deres to andre kampe, og dermed kom de med i finalepuljen. Her talte kampen mod Italien fra semifinalen og derudover blev det til nederlag til Ungarn, men sejr over Tyskland, hvorpå det blev til polsk bronze, mens Ungarn fik guld og Italien sølv. 

Ved OL 1932 i Los Angeles deltog blot seks hold, og Polen gik let videre fra sin indledende pulje og var dermed direkte i finalen. Her blev det til klare nederlag til guldvinderne fra Ungarn og sølvvinderne fra Italien, men bronzen blev genvundet efter uafgjort mod USA (men med flest træffere i den indbyrdes kamp). Denne gang bestod det polske hold foruden Friedrich af Adam Papée, Władysław Segda (begge ligeledes gengangere fra 1928) samt Władysław Dobrowolski, Marian Suski og Leszek Lubicz-Nycz. 

Friedrich var desuden med til at vinde VM-bronze i 1930 og 1934, ligeledes i sabel for hold.

Privatliv og senere karriere 
Friderich blev senere dommer i fægtning og var præsident for dommerjuryen ved OL 1948 i London i den individuelle sabelkonkurrence. Han blev også fægtetræner i Krakow. 

Han fik to døtre med Felicja Schabińska, der var løber og gymnast og også var med ved OL 1932 i 80 m hækkeløb. Parret blev senere gift.

Han var aktiv i Warszawa-opstanden under anden verdenskrig.

Referencer

Eksterne henvisninger 

Fægtere fra Polen
Deltagere for Polen ved sommer-OL 1924
Deltagere for Polen ved sommer-OL 1928
Deltagere for Polen ved sommer-OL 1932
Olympiske bronzemedaljevindere fra Polen
Heinz Hornig

Heinz Hornig (født 28. september 1937 i Gelsenkirchen, Tyskland) er en tidligere tysk fodboldspiller (angriber).

Han spillede i løbet af karrieren primært for FC Köln, med kortere ophold hos Schalke 04, Rot-Weiss Essen og belgiske RWD Molenbeek. Med Köln vandt han i 1964 det tyske mesterskab og i 1968 DFB-Pokalen.

Hornig spillede desuden syv kampe for det vesttyske landshold. Han deltog for sit land ved VM i 1966 i England, hvor holdet nåede finalen. Dog var han ikke på banen i turneringen.

Titler 
Bundesligaen
 1964 med FC Köln

DFB-Pokal
 1968 med FC Köln

Referencer 

Fodboldspillere fra Tyskland
Deltagere ved verdensmesterskabet i fodbold 1966
Fodboldspillere fra FC Schalke 04
Fodboldspillere fra Rot-Weiss Essen
Fodboldspillere fra 1. FC Köln
Personer fra Gelsenkirchen
Fiji Hindi

Fiji Hindi er en indoarisk sprog, der er modersmål for 313.000 mennesker af indisk oprindelse i Fiji.

Dette sprog er meget forskelligt fra det standard hindi, der tales i Indien, og forholdet mellem de to sprog ligner dem mellem hollandsk og afrikaans. Sproget har rødder i østlige hindidialekter (Bhojpuri og Awadhi) med mange engelske og fijianske ord. Det er talt med en Pacific knips.

I den seneste tid er der på grund af politiske omvæltninger i Fiji immigreret et stort antal fiji-indere til Australien, New Zealand, USA og Canada, og de har taget deres fiji hindi-sprog med sig.

Hindi
Indoariske sprog
Hindustani sprog
Allerslev Kirke

Allerslev Kirke kan henvise til flere kirker i Danmark:
 Allerslev Kirke (Lejre Kommune), Allerslev Sogn, Lejre Kommune
 Allerslev Kirke (Vordingborg Kommune), Allerslev Sogn, Vordingborg Kommune
Særslev Kirke

Særslev Kirke kan henvise til flere kirker i Danmark:
 Særslev Kirke (Kalundborg Kommune), Særslev Sogn, Kalundborg Kommune
 Særslev Kirke (Nordfyns Kommune), Særslev Sogn, Nordfyns Kommune
Friedel Lutz

Alfred "Friedel" Lutz (21. januar 1939 i Bad Vilbel, Tyskland — 7. februar 2023) var en tysk fodboldspiller (forsvarer).

Han spillede i løbet af karrieren primært for Eintracht Frankfurt, hvor han i alt var tilknyttet i 15 sæsoner. Han havde også et ét-årigt ophold hos 1860 München. Med Frankfurt vandt han i 1959 det tyske mesterskab.

Lutz spillede desuden tolv kampe for det vesttyske landshold. Han deltog for sit land ved VM i 1966 i England, hvor holdet nåede finalen. Han spillede dog kun én af tyskernes kampe under turneringen, semifinalen mod Sovjetunionen.

Titler 
Bundesligaen
 1959 med Eintracht Frankfurt

Referencer 

Fodboldspillere fra Tyskland
Deltagere ved verdensmesterskabet i fodbold 1966
Fodboldspillere fra Eintracht Frankfurt
Fodboldspillere fra 1860 München
Personer fra Hessen
Skelby Kirke

Skelby Kirke kan henvise til flere kirker i Danmark:
 Skelby Kirke (Guldborgsund Kommune), Skelby Sogn, Guldborgsund Kommune
 Skelby Kirke (Næstved Kommune), Skelby Sogn, Næstved Kommune
Godske Hans von Krogh

Godske Hans von Krogh (født 11. november 1726 i Trondhjem, død 28. april 1808 i Haderslev) var en dansk godsejer og stiftamtmand. Han var bror til Georg Frederik, Frederik Ferdinand og Caspar Hermann von Krogh.

Han var en søn af generalløjtnant Georg Frederik von Krogh (1687-1768) og Hedevig Augusta Brüggemann (1707-1740). I 1740 kom han til hoffet som page, og i 1753 blev han kammerjunker og senere, i 1760, blev han kammerherre.

Ifølge Charlotte Dorothea Biehl var han en af deltagerne i kong Frederik 5.'s hyppige drikkelag, og det fortælles, at kongen ved en sådan lejlighed i beruselse kom til at såre hans ene øje så betydeligt, at han mistede synet på det, hvilket atter havde til følge, at han blev fjernet fra hoffet, fordi kongen ikke kunne udholde stadig at blive mindet om sit uheld. I hvert fald blev han i 1764 stiftamtmand over Lolland-Falsters Stift og amtmand over Aalholm, Halsted og Maribo Amter, men overdrog i 1782 med kongelig tilladelse sit embede til baron Jens Krag-Juel-Vind mod en årlig afgift af 1.000 Rdl., så længe han levede.

Han var ejer af Søholt på Lolland, men boede i sin sidste levetid i nærheden af Haderslev og døde der 28. april 1808.

I 1769 blev han Ridder af Dannebrog. Han blev 19. september 1760 viet med Anna Magdalene Sophie von Lützow (1745-1782), en datter af generalmajor Christian Frederik von Lützow til Søholt og Anna Sophie f. Holsten. De fik ingen børn. I 1768 fik de ordenen l'union parfaite.

Litteratur 
 Georg Kringelbach, "Godske Hans von Krogh", i: C. F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

 

Godsejere fra Danmark
Riddere af Dannebrog (1671-1808)
Modtagere af l'union parfaite
Danskere i 1700-tallet
Stiftamtmænd over Lolland-Falsters Stift
Godske Hans
Personer fra Trondheim
Amtmænd fra Danmark
Personer fra Lolland
Personer i Dansk Biografisk Leksikon
Kammerherrer fra Danmark
Wolfgang Paul (fodboldspiller)

Wolfgang Paul (født 25. januar 1940 i Olsberg, Tyskland) er en tidligere tysk fodboldspiller (forsvarer).

Han tilbragte hele sin karriere hos Borussia Dortmund. Han var i en lang persode holdets anfører, og vandt både DFB-Pokalen og Pokalvindernes Europa Cup med holdet.

Paul nåede aldrig at optræde for det vesttyske landshold. Han var som reserve dog alligevel en del af landets trup til VM i 1966 i England, hvor holdet nåede finalen.

Titler 
DFB-Pokal
 1965 med Borussia Dortmund

Pokalvindernes Europa Cup
 1966 med Borussia Dortmund

Referencer 

Fodboldspillere fra Tyskland
Deltagere ved verdensmesterskabet i fodbold 1966
Fodboldspillere fra Borussia Dortmund
Wolfgang Paul

Wolfgang Paul er navnet på flere personer, blandt andet:

 Wolfgang Paul (fysiker) (1913-1993) – tysk fysiker og Nobelprisvinder. Ikke at forveksle med den østrigske fysiker Wolfgang Pauli.
 Wolfgang Paul (fodboldspiller) (f. 1940) – tysk fodboldspiller og VM-sølvvinder med Vesttysklands landshold.
Christian Frederik von Lützow

Christian Frederik von Lützow (født 23. oktober 1701, død 24. januar 1759) var en dansk godsejer og officer, bror til Charles Æmilius von Lützow.

Han var søn af stiftamtmand Henning Ulrich von Lützow og Anna Magdalene von Hardenberg og ejede Søholt, Ulriksdal og Sædingegård på Lolland. Han steg til generalmajor. Fra 19. januar 1752 var han chef for Sjællandske nationale Fodregiment.

Lützow var gift med Anna Sophie von Holsten (4. oktober 1722 på Holstenshuus – 27. januar 1782 i Fuglse Sogn) . Hans datter Anna Magdalene Sophie von Lützow (1745-1782) blev 19. september 1760 gift med Godske Hans von Krogh, som arvede Søholt.

Kilder 
 Otto Frederik Vaupell, Den danske Hærs Historie til Nutiden og den norske Hærs Historie indtil 1814, bind 2, København: Gyldendal 1876, s. 705. Online

Generalmajorer fra Danmark
Godsejere fra Danmark
Danskere i 1700-tallet
Christian Frederik
Personer fra Lolland
Kristianstads centralstation

Kristianstads centralstation eller Kristianstad C er jernbanestationen i Kristianstad, den indviedes i 1865 og er tegnet af arkitekten Claes Adelsköld. Stationen trafikeres af Øresundstogene mellem Karlskrona og København samt pågatågene til Helsingborg og Hyllie. Stationen er en rebroussementsstation, hvilket indebærer at alle tog som ikke har Kristianstad som endestation skal ændre færdselsretning her. Undtagelsen herfra er dog godstog til og fra Åhus, som kan køre direkte videre.

Historie 
Stationshuset opførtes i 1865 og er en toetagers murstensbygning i skiftevis røde og gule mursten. I årene 1865 til 1917 fandtes der endog en tilhørende banegårdshal konstrueret i træ. I 1917 erstattedes banegårdshallen med gangtunnel og trappehus, og stationshuset samt godsmagasinet ombyggedes i årene 1917 til 1918 efter stadsarkitekt Per Lennart Håkanssons projekt. Forbindelse mellem perronplatformene foregik gennem tunnellen frem til 1983, hvor den afvikledes og fyldtes til. Værkstedsbygningerne opførtes i 1908, remisen over to etaper i 1912 og 1914 og vandtårnet i perioden 1913 til 1916. Stationen var tidligere et større trafikknudepunkt, og foruden passagertrafik til Hässleholm og Karlskrona var der også passagertrafik til Åhus, Hörby og andre mindre byer. Stationshuset erklæredes byggnadsminne i 2001.

Billeder

Kilder 
 Riksantikvarieämbetet

Kildehenvisningerer

Eksterne henvisninger 

Jernbanestationer i Sverige
Byggnadsminnen i Skåne län
Etableret i 1865
Centralstation
Kazimierz Laskowski

Kazimierz Laskowski (født 7. november 1899 i Troitsk, død 20. oktober 1961 i Warszawa) var en polsk fægter, som deltog i OL 1928 i Amsterdam. 

Laskowski var med på det polske hold i sabelfægtning ved OL 1928 sammen med Tadeusz Friedrich, Adam Papée, Władysław Segda, Aleksander Małecki og Jerzy Zabielski. Polakkerne indledte med at deres førsterundepulje (delt sammen med Ungarn) og gik dermed videre til semifinalerne. Her tabte de ganske vist 0-16 til Italien, men vandt derpå deres to andre kampe, og dermed kom de med i finalepuljen. Her talte kampen mod Italien fra semifinalen og derudover blev det til nederlag til Ungarn, men sejr over Tyskland, hvorpå det blev til polsk bronze, mens Ungarn fik guld og Italien sølv.

Laskowski var desuden med til at vinde VM-bronze i 1930, ligeledes i sabel for hold.

Referencer

Eksterne henvisninger 

Fægtere fra Polen
Deltagere for Polen ved sommer-OL 1928
Olympiske bronzemedaljevindere fra Polen
Günter Bernard

Günter Bernard (født 4. november 1939 i Schweinfurt, Tyskland) er en tidligere tysk fodboldspiller (målmand).

Han spillede primært for Werder Bremen, og var i begyndelsen af sin karriere også tilknyttet FC Schweinfurt i sin fødeby. Med Werder vandt han i 1965 det tyske mesterskab.

Bernard spillede desuden fem kampe for det vesttyske landshold. Han deltog for sit land ved VM i 1966 i England, hvor holdet nåede finalen. Dog var han ikke på banen i turneringen, hvor han var reserve for førstevalget Hans Tilkowski.

Titler 
Bundesligaen
 1965 med Werder Bremen

Referencer 

Fodboldspillere fra Tyskland
Fodboldspillere fra Werder Bremen
Personer fra Bayern
Télé Anzère

Anzère Svævebane (på fransk: Télé Anzère) er en svævebane i Anzère i Valais, Schweiz. Svævebanen forbinder Anzère med skiområdet ved Pas de Maimbré, der ligger på de sydvendte skråninger højt over Anzère.

Svævebanen er primært bygget til at servicere de mange skiturister i vinterhalvåret, som bor i Anzère og benytter det store skiområde på de sydvendte skråninger. Men også om sommeren kører svævebanen, idet der er mange klatrere og vandrere, der tager topstationen som udgangspunkt, ligesom en del cykelturister på mountainbike benytter banen.

Stationerne 
Dalstationen i Anzère ligger i byens vestlige ende og har toiletbygning og billetsalg. Der er rigeligt med parkeringsmuligheder på stedet.
Topstationen har kiosk og restaurant, Restaurant de la Télécabine, med solterrasse m.m. Med en højde af 2.360 m.o.h. byder topstationen på en storslået udsigt med kig til et utal af bjergtoppe, hvoraf de 12 er over 4.000 m.o.h., heriblandt Mont Blanc.

Vognene 
De lukkede gondoler/kabiner har siddeplads til 8 personer. Gondolerne er fastgjort til en stålwire – et kabel – som roterer hele banen rundt, så turen opad er på vestsiden af de mange master, mens turen nedad sker øst for masterne.

Tekniske data 
Anzère Svævebane har følgende tekniske specifikationer:
 Årstal for indvielse af banen: 1999
 Max. antal personer pr. gondol: 8
 Kapacitet: ca. 2.000 personer pr. time
 Antal gondoler: 63
 Højde på dalstationen: 1.546 m.o.h.
 Højde på topstationen: 2.360 m.o.h.
 Vertikal stigning: 814 meter
 Banens længde: 2.160 meter
 Drivkraft: Elektricitet
 Drifttid: ca. 5 min. pr. tur

Links 
 Télé-Anzère  – Svævebanens hjemmeside
 Svævebanen på "Lift-World"

Gondolbaner
Valais
Transport i Schweiz
Bygninger, konstruktioner og anlæg i Schweiz
LETA

LETA er det nationale nyhedsbureau i Letland med hovedkontor i hovedstaden Riga. Nyhedsbureauet blev grundlagt som Latopress den 4. marts 1919 under den første samling af den lettiske regering. Letlands Telegraf Agentur (LETA) grundlagdes den 5. maj 1920 efter en omorganisering af Latopress.

I 1940, da den sovjetiske okkupation af Letland begyndte, blev LETA underlagt det statslige sovjetiske nyhedsbureau TASS, en status den skulle beholde indtil Letland genvandt sin uafhængighed i 1991. Fra 1971 var nyhedsagenturet bedre kendt som Latinform. Under 2. verdenskrig og den tyske okkupation af Letland var LETA underlagt det tyske nyhedsagentur DNB. LETA blev privatiseret i 1997.

Kilder 
LETA 90-års jubilæum

Kildehenvisninger

Eksterne henvisninger 
 LETA hjemmeside  

Nyhedsbureauer
Medievirksomheder fra Letland
Etableret i 1919
Michael Thouber

Michael Thouber (født 1971) Direktør for Kunsthal Charlottenborg, Uddannet cand.mag. Tidligere kanalchef for DR2. og dobbelt guldvinder ved Creative Circle Award og tidligere nomineret til den britiske D&AD Award. Tidligere kulturredaktør i DR og grundlægger af Udstillingsstedet 1%, et galleri for international samtidskunst, der udgav Kunstmagasinet 1%. Michael Thouber var kommentator i DR2 programmet Smagsdommerne.

Kritikere fra Danmark
Ansatte i DR
Personer i Kraks Blå Bog
Leo Wilden

Leo Wilden (3. juli 19365. maj 2022) var en tidligere tysk fodboldspiller (forsvarer).

Han startede karrieren med ni sæsoner hos FC Köln og spillede efterfølgende tre år i Bayer Leverkusen. Med Köln vandt han i både 1962 og 1964 det tyske mesterskab.

Wilden spillede desuden 15 kampe for det vesttyske landshold. Han deltog for sit land ved VM i 1962 i Chile, men var dog ikke på banen i turneringen.

Titler 
Bundesligaen
 1962 og 1964 med FC Köln

Referencer 

Fodboldspillere fra Tyskland
Deltagere ved verdensmesterskabet i fodbold 1962
Fodboldspillere fra 1. FC Köln
Fodboldspillere fra Bayer 04 Leverkusen
Museumsloven

Museumsloven er en dansk lov, der vedrører de danske museer og kulturarven. Fortidsminder fredes i henhold til denne lov, ligesom bestemmelserne om danefæ og danekræ er at finde i loven.

Lovens formål er:

 at fremme museernes virksomhed og samarbejde med henblik på at sikre Danmarks kultur- og naturarv samt adgang til og viden om denne og dens samspil med verden omkring os
 at sikre varetagelse af opgaver, der vedrører sten- og jorddiger og fortidsminder.

Loven omfatter:
 statslige museer
 statsanerkendte museer, der modtager tilskud efter loven
 arkæologiske og andre undersøgelser i forbindelse med fysisk planlægning, jordarbejder mv.
 bevaring af fortidsminder samt sten- og jorddiger.

Eksterne henvisninger 
 Museumsloven på Retsinformation.dk

Danmarks love
Kulturarv
Museologi
Arkæologi i Danmark
Leszek Lubicz-Nycz

Leszek Władysław Lubicz-Nycz (født 20. august 1899, død 22. september 1939) var en polsk fægter, som deltog i de olympiske lege 1932 i Los Angeles.

Sportskarriere 
Lubicz-Nycz var med til at vinde bronze i sabel for hold ved de uofficielle verdensmesterskaber i 1930 og 1934, og han var individuel polsk mester i sabelfægtning i 1931 og 1934. 

Han var med OL 1932 i Los Angeles, hvor der blot deltog seks hold i sabelfægtning, og Polen gik let videre fra sin indledende pulje og var dermed direkte i finalen. Her blev det til klare nederlag til guldvinderne fra Ungarn og sølvvinderne fra Italien, men bronzen blev genvundet efter uafgjort mod USA (men med flest træffere i den indbyrdes kamp). Denne gang bestod det polske hold foruden Lubicz-Nycz af Tadeusz Friedrich, Władysław Segda, Władysław Dobrowolski, Marian Suski og Adam Papée. Ved disse lege deltog han også i den individuelle konkurrence og nåede semifinalerunden. 

Efter afslutningen af sin aktive karriere blev Lubicz-Nycz instruktør i fægtning og skiløb i Warszawa. Han virkede desuden som fægtedommer, og han skrev en bog om skiløb.

Øvrige liv 
Han kæmpede i de polske legioner under første verdenskrig og blev derpå indlemmet i den polske hær fra 1918, hvor han modtog udmærkelser for sin indsats i den polsk-sovjetiske krig. I begyndelsen af den tyske invasion af Polen i 1939 blev han dræbt i Buraków under slaget ved Łomianki i udkanten af Warszawa og blev posthumt udnævnt til oberstløjtnant.

Referencer

Eksterne henvisninger 

Fægtere fra Polen
Deltagere for Polen ved sommer-OL 1932
Olympiske bronzemedaljevindere fra Polen
Horst Szymaniak

Horst Szymaniak (29. august 1934 – 9. oktober 2009) er en tidligere tysk fodboldspiller (midtbane).

Af hans klubber kan blandt andet nævnes Wuppertal og Karlsruhe i hjemlandet samt italienske Catania og Inter. Med Inter var han i 1964 med til at vinde Mesterholdenes Europa Cup.

Szymaniak spillede desuden 43 kampe og scorede to mål for det vesttyske landshold. Han deltog for sit land ved både VM i 1958 i Sverige og VM i 1962 i Chile.

Titler 
Mesterholdenes Europa Cup
 1964 med Inter Milan

Referencer 

Fodboldspillere fra Tyskland
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Karlsruher SC
Fodboldspillere fra Calcio Catania
Fodboldspillere fra FC Internazionale Milano